**z 9. júla 2020,**

**ktorým sa dopĺňa zákon č. 261/2017 Z. z.** **o štátnej cene Jozefa Miloslava Hurbana a štátnej cene Alexandra Dubčeka**

Národná rada Slovenskej republiky sa uzniesla na tomto zákone:

**Čl. I**

Zákon č. 261/2017 Z. z. o štátnej cene Jozefa Miloslava Hurbana a štátnej cene Alexandra Dubčeka sa dopĺňa takto:

1. V § 3 ods. 1 prvej vete sa na konci pripájajú tieto slová: „alebo v humanitárnej oblasti“.
2. V § 3 ods. 2 sa na konci pripájajú tieto slová: „a pamätnej plakety vo forme medaily; na lícnej strane medaily je vyobrazenie Jozefa Miloslava Hurbana a na rubovej strane medaily je nápis NÁRODNÁ RADA SLOVENSKEJ REPUBLIKY“.
3. V § 6 ods. 2 sa na konci pripájajú tieto slová: „a pamätnej plakety vo forme medaily; na lícnej strane medaily je vyobrazenie Alexandra Dubčeka a na rubovej strane medaily je nápis VLÁDA SLOVENSKEJ REPUBLIKY“.

**Čl. II**

Tento zákon nadobúda účinnosť 15. augusta 2020.

prezidentka Slovenskej republiky

predseda Národnej rady Slovenskej republiky

predseda vlády Slovenskej republiky